FIFA Sokker-Konfederasiebeker in 2005
Die FIFA Sokker-Konfederasiebeker in 2005 is van 15 tot 29 Junie 2005 in Duitsland aangebied as voorbereiding vir die FIFA Sokker-Wêreldbekertoernooi in 2006. Soos gebruiklik het die gasheerland, die destydse wêreldkampioen en die kampioene van elk van die ses sokkerbonde deelgeneem. Brasilië wen die toernooi nadat hulle Argentinië in die eindstryd met 4–1 klop. Duitsland eindig derde en Meksiko in die vierde plek.